Դրախտ (ֆիլմ)

«Դրախտ», ռեժիսոր Անդրեյ Կոնչալովսկու 2016 թվականի դրամատիկական ֆիլմ։ Համաշխարհային պրեմիերան կայացել է 2016 թվականի սեպտեմբերի 8-ին, Վենետիկի 73-րդ կինոփառատոնի հիմնական մրցութային ծրագրում։ Ռեժիսորական աշխատանքի համար Անդրեյ Կոնչալովսկին արժանացել է «Արծաթե առյուծ» մրցանակին։
2016 թվականի դեկտեմբերին ֆիլմը ներառվել է «Ոսկե Գլոբուս» կինոմրցանակի ցանկում «Լավագույն արտասահմանյան ֆիլմ» անվանակարգում, սակայն արդյունքում չի անվանակարգվել։


== Սյուժե ==
Ֆիլմի սյուժեն դասավորվում է Երկրորդ համաշխարհային պատերազմի ժամանակ, գլխավոր կերպարների՝ ռուս էմիգրանտ արիստոկրատուհի և ֆրանսիական դիմադրության մասնակից Օլգայի, ֆրանսիացի կոլլաբորացիոնիստ Ժուլի և ՍՍ-ի բարձրաստիճան զորավար Հելմութի ճակատագրերի միահյուսվածքի շուրջը։
Օլգային ձերբակալում են այն պատճառով, որ նա թաքցրել է հրեա երեխաներին նացիստական հարձակումներից։ Օլգան հայտնվում է համակենտրոնացման ճամբարում։ Այդտեղ նա հանդիպում է Հելմութին, ով ժամանակին սիրահարված էր նրան։ Նրանց միջև տարօրինակ ու ցավալի հարաբերություններ են առաջանում։ Նացիստներն արդեն մոտ են պարտությանը, և Հելմութը որոշում է փրկել Օլգային ճամբարից և փախչել նրա հետ Հարավային Ամերիկա։ Ազատ լինելու գաղափարի մասին հուսահատված Օլգան համաձայնվում է, սակայն վերջին պահին գիտակցում է, որ իր պատկերացումը դրախտի մասին փոխվել է։


== Դերերում ==
Յուլիա Վիսոցկայա - Օլգա, ռուս էմիգրանտ և հակաֆաշիստ
Քրիստիան Կլաուս - Հելմութ, համակենտրոնացման ճամբարների տեսուչ, զորավար
Ֆիլիպ Ձյուկեն - Ժուլ, ֆրանսիացի ժանդարմ-կոլլաբորացիոնիստ
Փեթեր Կուրտ - Կռաուզե, համակենտրոնացման ճամբարի տնօրեն
Յակոբ Ձիլ - Ֆոգել, Հելմութի մանկության ընկեր, ճամբարի պաշտպանության զինվոր
Վիկտոր Սուխորուկով - Հայնրիխ Հիմլեր
Վերա Վորոնկովա - Ռոզա, կալանավոր
Անդրեյ Անենսկի — կադրի հետևում հեղինակային տեքստի ընթերցում


== Պարգևատրություններ ==
2016 — Վենետիկի 73-րդ կինոփառատոն։
«Արծաթե առյուծ» ռեժիսորական աշխատանքի համար (Անդրեյ Կոնչալովսկի)
Soundtrack Stars Award մրցանակ  — լավագույն երաժշտական ուղեկցության համար
Leoncino d’Oro Agiscuola Award մրցանակ — Նպատակների և առաջադրանքների առաջադիմության համար
2016 — Չիկագոյի 52-րդ միջազգային կինոփառատոն — Founder’s Award պատվավոր մրցանակ  — «կինոնկար, որն արտացոլում է կինոփառատոնի ոգին իր յուրահատուկ և ժամանակակից մոտեցմամբ կինոյի արվեստի նկատմամբ»
2016 — 32-րդ Միջազգային կինոփառատոն Հայֆայում, Իսրայել — Special Award for Cinematic Excellence մրցանակ «առավել կարևոր և важную и ակնառու կինեմատոգրաֆիական աշխատանքի համար»
2016 — Միջազգային կինոփառատոն Մար դել Պլատայում, Արգենտինա — «Արծաթե Աստոր» մրցանակ լավագույն սցենարի համար (Անդրեյ Կոնչալովսկի)
2016 — 54-րդ Միջազգային կինոփառատոն Խիխոնում, Իսպանիա։
մրցանակ լավագույն կանացի դերի համար (Յուլիա Վիսոցկայա)
մրցանակ լավագույն օպերատորական աշխատանքի համար (Ալեքսանդր Սիմոնով)
Երիտասարդ Ժյուրի փառատոնի հատուկ մրցանակ
2017 — «Ոսկե արծիվ» մրցանակ։
«Ոսկե արծիվ» մրցանակ լավագույն խաղային ֆիլմի համար
«Ոսկե արծիվ» մրցանակ լավագույն ռեժիսորական աշխատանքի համար
«Ոսկե արծիվ» մրցանակ լավագույն կանացի դերի համար
2017 — «Նիկա» մրցանակ
«Նիկա» մրցանակ լավագույն խաղային ֆիլմի համար
«Նիկա» մրցանակ լավագույն ռեժիսորական աշխատանքի համար
«Նիկա» մրցանակ լավագույն կանացի դերի համար
35-րդ Մյունխենյան կինոփառատոն ։
Բերնհարդ Վիկիի «Կամուրջ» մրցանակ — «աշխարհի մրցանակ»
«Կամուրջ» մրցանակ օտարերկրյա ֆիլմում լավագույն կանացի դեր կատարելու համար


== Արտաքին հղումներ ==
«Դրախտ»(անգլ.) ֆիլմը Internet Movie Database կայքում
Անդրեյ Պլախով. բարի մտադրությունների «Դրախտ»  // Коммерсантъ , 9 сентября 2016


== Ծանոթագրություններ ==